stanford-oval/wikipedia huggingface dataset:
Ruoholampi

| Ruoholampi |
| --- | --- |
Kaupunki:  Lappeenranta
Suuralue:  Sammonlahden suuralue
Suurpiiri:  Länsi-Lappeenranta
Postinumero(t):  53850
Lähialueet:  Sammonlahti
Ruoholampi on uusi kaupunginosa Lappeenrannan länsipuolella. Asutus on pääosin omakotitaloja. Ruoholammen alueella toimii Lappeen päiväkoti ja Lappeen koulu.
Lappeenranta
| --- | --- |
Kaupunginosat:  Ahvenlampi • Alakylä • Hakali • Harapainen • Hartikkala • Hiekkapelto • Hiessilta • Honkalahti • Hyrymäki • Ihalainen • Kanavansuu • Karhuvuori • Kariniemi • Kaukas • Keskus • Kesola • Kesämäki • Kimpinen • Kivisalmi • Korvenkeskus • Kourula • Kuusela • Kuusimäki • Kylpylä • Laihia • Lampikangas • Lapvesi • Lauritsala • Lavola • Leiri • Lentokenttä • Lepola • Linnoitus • Lintukangas • Mattila • Mustola • Myllymäki • Mälkiä • Mäntylä • Nuijamaa • Pajarila • Pallo–Tyysterniemi • Parkkarila • Peltola • Pulp • Putkinotko • Pöyhiänniemi • Rauha • Reijola • Ruoholampi • Rutola • Sammonlahti • Selkäharju • Skinnarila • Suolahti • Taikinamäki • Tirilä • Tykki–Kiviharju • Uus-Lavola • Vesivalo • Voisalmi • Ylämaa
Kyliä:  Hanhijärvi • Hiivaniemi • Kansola • Konnunsuo • Kontu • Leino • Louko • Moisio • Ravattila • Raippo • Ruokola • Rännikorpi • Simola • Sirkjärvi • Vainikkala
Muita alueita:  Huhtiniemi • Joutseno • Nuijamaa • Pikisaari • Ylämaa
Annukka Ahola

Annukka Ahola (ent. Mäenpää, s. 4. maaliskuuta 1955) on suomalainen säveltäjä ja oopperalaulaja.
Koulutus

Ahola on opiskellut Sibelius-Akatemiassa solistisella osastolla Jolanda di Maria Petrisin johdolla. Hän suoritti 1981 laulun diplomin ja laulunopettajan tutkinnon ja on sen jälkeen täydentänyt lauluopintoja ulkomailla muun muassa Vera Rózsan, Rita Streichin ja Sylvia Gestyn johdolla sekä kotimaassa opettajanaan Ritva Auvinen.
Laulajana

Ahola voitti Timo Mustakallio -laulukilpailun Savonlinnassa 1979. Hän on tehnyt oopperarooleja Suomen Kansallisoopperassa, Savonlinnan Oopperajuhlilla, maakuntaoopperoissa ja Ilmajoen Musiikkijuhlilla. Hän on esiintynyt Radion sinfoniaorkesterin ja useiden kotimaisten kaupunginorkestereiden solistina sekä oratoriosolistina.
Ahola on Kirkkonummen oopperayhdistyksen taiteellinen johtaja. Hän on toiminut laulunopettajana muun muassa Kirkkonummen musiikkiopistossa ja Hämeenlinnan musiikkiopistossa.
Sävellykset

Ahola on työskennellyt yhä enemmän säveltäjänä, sanoittajana ja sovittajana. Tuotantoon kuuluu laulu-, soitinyhtye- ja kuoromusiikkia, josta on julkisesti esitetty yli 150 laulua ja aariaa.
Ahola on säveltänyt tilausteoksena kirjailija Arto Niemisen librettoon Porkkala-oopperan juhlistamaan Porkkalan palautuksen 50-vuotisjuhlaa Kirkkonummella 2006. Ooppera sai Kirkkonummen Vuoden 2006 kulttuuriteko -palkinnon. Toinen Aholan säveltämä ooppera, Maailman valo Laura Voipion librettoon, esitettiin Kirkkonummen kirkossa syksyllä 2010. Oopperan ohjasi Juulia Tapola. Kolmas Aholan ooppera on Joulun tähti, jota esitettiin Kirkkonummen kirkossa marraskuussa 2014. Libretto on Aholan oma, ja oopperan ohjasi Eija Ahvo. Joulukuussa 2023 esitti Kirkkonummen oopperayhdistys oopperasta Kirkkonummen kirkossa konserttiversion.
Konserttiversion saaman suosion innoittamana päätti Kirkkonummen oopperayhdistys uusia konserttiversion esityksen Siuntion Pyhän Pietarin kirkossa 7.12.2024 ja Lauttasaaren kirkossa 8.12.2024.
Muuta tuotantoa ja konsertteja:
Kirkkonummen musiikkiopiston vuoden 2002 juhlateos Aika kello!, musiikkinäytelmä Eppu Nuotion tekstiin solisteille, orkesterille ja useille erityylisille laulu- ja soitinyhtyeille.
Espoon Päivänkehrän koulun 20-vuotisjuhlakonsertti Balladi Hölmölästä Eppu Nuotion tekstiin 2004.
Hyökyvuoren musiikkiteatterin tilaustyö, musikaali Maa muistojen kirjailija Eppu Nuotion tekstiin sai ensi-iltansa 8.3.2005 Espoon kulttuurikeskuksessa.
Silkkipaperitaivas-vauvalevyn orkestrointi ja johto 2005.
Lohjan Muijalan koulun musiikkinäytelmä Prinsessa ja Viisauden portti Mikko Perkoilan tekstiin 2007.
Kirkkonummen musiikkiopiston järjestämä sävellyskonsertti 7.3.2008.
Laulusarja Stjärnornas saga kuorolle ja soitinyhtyeelle Edith Södergranin runoihin. Sen on levyttänyt toukokuussa 2008 siuntiolainen Borgvikkör.
Ruma ankanpoikanen -lastenoopperan sävellys ja libretto. Oopperan ensi-ilta oli maaliskuussa 2014.
Neljä laulua Aleksis Kiven tekstiin, Aholan johtaman Fanjunkarsin laulajien äänitys keväällä 2017 Suomi 100 -juhlavuoden merkeissä.
Musiikki näytelmään Viisas neitsyt, joka oli espoolaisen Hyökyvuoren teatterin vuoden 2017 kesäteatterinäytelmä. Libretto ja ohjaus Martti Teikari.
Kuinka-Kum-Maa on kaikkialla -fantasiaooppera Marjatta Kurenniemen lastenkirjan pohjalta, libretto Laura Krohn Voipio, ohjaus J. Martina Roos. Ensi-ilta 8.10.2021. Uusintaesitykset 10.–12.3.2023.
Ruohoankerias

| Ruohoankerias |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Meriankeriaat Congridae
Suku::  Heteroconger
Laji::  hassi
Kaksiosainen nimi
 Heteroconger hassi  (Klausewitz & Eibl-Eibesfeldt, 1959) 
Synonyymit
 Leptocephalus maculatus  Della Croce & Castle, 1966  Taenioconger haasi  (Klausewitz & Eibl-Eibesfeldt, 1959)  Taenioconger hassi  (Klausewitz & Eibl-Eibesfeldt, 1959)  Xarifania hassi  Klausewitz & Eibl-Eibesfeldt, 1959 
Katso myös
   Ruohoankerias Wikispeciesissä   Ruohoankerias Commonsissa 
Infobox OKVirheellinen NIMI-arvoIUCN-testi OK: 
Ruohoankerias (Heteroconger hassi) on meriankeriaisiin kuuluva kalalaji. Sen enimmäispituus on 40 senttiä ja läpimitta 14 millimetriä. Ruohoankeriaalla on 163–177 nikamaa. Se elää lämpimissä vesissä Indopasifisella merialueella. Niitä tavataan usein hiekkapohjaisissa rinteissä koralliriuttojen lähellä 15 metristä alaspäin, missä ne vetäytyvät kaivamiinsa koloihin jonkin lähestyessä. Ne elävät yleensä yhdyskuntina, jotka voivat koostua jopa sadoista yksilöistä. Ruohoankeriaat saavat ravintonsa eläinplanktonista. Laji on vaaraton ihmiselle ja sitä käytetään akvaarioissa.
Aiheesta muualla

Australian Museum
Ruohoankerias akvaariossa.
Antônio Pizzonia

| Antônio Pizzonia |
| --- | --- |
 Antônio Pizzonia vuonna 2004.
Henkilötiedot
Koko nimi:  Antônio Reginaldo Pizzonia Júnior
Kansalaisuus:   Brasilia
Formula 1 -ura
Aktiivivuodet:  2003–2005
Talli(t):  Jaguar (2003) Williams (2004–2005)
Kilpailuja:  20
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  8
Ensimmäinen kilpailu:  Australian GP 2003
Viimeinen kilpailu:  Kiinan GP 2005
Antônio Reginaldo Pizzonia Júnior (s. 11. syyskuuta 1980 Manaus, Amazonas, Brasilia) on brasilialainen kilpa-autoilija. Hän syntyi Manausissa keskellä Amazonin sademetsää, ja tästä syystä hänestä käytetään lempinimeä ”Jungle Boy”.
Ura

Pizzonia aloitti autourheilijana kilpailemisen jo 11-vuotiaana lähinnä kartingissa, mutta hän on osallistunut myös Formula 3000 -kilpailuihin. Aluksi hän kilpaili kotimaassaan lähinnä São Paulon (Interlagos) ja Rio de Janeiron radoilla. Hän siirtyi Englantiin vuonna 1997. Pizzonia voitti Britannian Formula Renault -sarjan mestaruuden vuonna 1999. Samana vuonna hän sijoittui toiseksi Euroopan Formula Renault -sarjassa. Vuonna 2000 Pizzonia voitti Britannian F3-sarjan mestaruuden.
Pizzonian Formula 1 -ura alkoi vuonna 2003 Jaguarilla, jonne hänet pestattiin Mark Webberin tallitoveriksi. Hän ei saavuttanut juurikaan menestystä, ja hänet korvattiin Justin Wilsonilla. Vuosina 2004 ja 2005 Pizzonia ajoi Williamsilla yhteensä yhdeksän kilpailua korvaten Ralf Schumacheria ja Nick Heidfeldiä. Hän saavutti formulavuosinaan yhteensä kahdeksan pistettä ajamalla neljästi seitsemänneksi.
Kaudella 2007 Pizzonia ajoi GP2-sarjassa FMS -tallissa turkkilaisen Jason Tahincioğlun tallikaverina. Hänet kuitenkin erotettiin tallista kesken kauden vaisujen tuloksien takia. Hänen paikkansa tallissa otti Adam Carroll. Vuosina 2008–2009 ja 2011 Pizzonia kilpaili Superleague Formula- ja Brasilian Stock Car -sarjoissa. Vuonna 2012 Pizzonia ajoi neljä kilpailua Auto GP -sarjassa voittaen niistä kaksi ja sijoittuen sarjan yhdeksänneksi.
Tulokset > Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Jaguar | AUS 13† | MAL Kesk. | BRA Kesk. | SMR 14 | ESP Kesk. | AUT 9 | MON Kesk. | CAN 10† | EUR 10 | FRA 10 | GBR Kesk. | GER   | HUN   | ITA   | USA   | JPN   |  |  |  | 0 | 21. |
| 2004 | Williams | AUS   | MAL   | BHR   | SMR   | ESP   | MON   | EUR   | CAN   | USA   | FRA   | GBR   | GER 7 | HUN 7 | BEL Kesk. | ITA 7 | CHN   | JPN   | BRA   |  | 6 | 15. |
| 2005 | Williams | AUS   | MAL   | BHR   | SMR   | ESP   | MON   | EUR   | CAN   | USA   | FRA   | GBR   | GER   | HUN   | TUR   | ITA 7 | BEL 15† | BRA Kesk. | JPN Kesk. | CHN 13† | 2 | 22. |
Tulokset > Formula 3000 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Petrobras Junior Team | BRA 9 | SMR 4 | ESP 6 | AUT 4 | MON Kesk. | EUR 6 | FRA 10 | GBR 3 | GER 1 | HUN Kesk. | BEL 8 | ITA Kesk. | 22 | 6. |
| 2002 | Petrobras Junior Team | BRA 4 | SMR 4 | ESP 10 | AUT 7 | MON 4 | EUR 3 | GBR 5 | FRA 4 | GER Kesk. | HUN Kesk. | BEL Kesk. | ITA DSQ | 18 | 8. |
Tulokset > GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Petrol Ofisi FMS International | BHRFEA 16 | BHRSPR Kesk. | ESPFEA Kesk. | ESPSPR 8 | MONFEA 8 | FRAFEA   | FRASPR   | GBRFEA   | GBRSPR   | EURFEA   | EURSPR   | HUNFEA   | HUNSPR   | TURFEA   | TURSPR   | ITAFEA   | ITASPR   | BELFEA   | BELSPR   | VALFEA   | VALSPR   | 1 | 27. |
Aiheesta muualla

Antônio Pizzonia DriverDB.comissa
Rovanperä

Rovanperä voi tarkoittaa:
Harri Rovanperä (s. 1966), ralliautoilija
Heidi Rovanperä (s. 1987), lentopalloilija
Kalle Rovanperä (s. 2000), ralliautoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rose Marie

| Rose Marie |
| --- | --- |
 Marie vuonna 2010
Henkilötiedot
Syntynyt: 15. elokuuta 1923 New York, New York, Yhdysvallat
Kuollut: 28. joulukuuta 2017 (94 vuotta) Kalifornia, Yhdysvallat
Ammatti:  näyttelijä, laulaja
Puoliso:  Bobby Guy (1946–1964)
Näyttelijä
Aktiivisena:  1926–2017
Aiheesta muualla
IMDb 
Rose Marie Mazzetta (15. elokuuta 1923 New York, Yhdysvallat – 28. joulukuuta 2017 Kalifornia, Yhdysvallat) oli yhdysvaltalainen näyttelijä. Hän aloitti uransa lapsitähtenä nimellä Baby Rose Marie, mutta tunnetaan nykyisin pääasiassa aikuisikänsä roolista Sally Rogersina The Dick Van Dyke Show’ssa.
New Yorkissa syntyneen Marien isä oli italialainen ja äiti puolalainen. Hän esiintyi vuosina 1977–1981 revyyssä 4 Girls 4 ja oli vielä vanhoilla päivillään usein vierailevana tähtenä suosituissa televisiosarjoissa.
Marie oli naimisissa Bobby Guyn kanssa vuodesta 1946, kunnes mies kuoli vuonna 1966. Hänellä on ollut vuodesta 2001 tähti Hollywood Walk of Famella, ja hän oli kolmesti ehdolla Emmy-palkinnon saajaksi.
Aiheesta muualla

Rose Marie Internet Movie Databasessa. (englanniksi)
Runeberginkatu

Runeberginkatu on
Runeberginkatu, katu Helsingissä
Runeberginkatu, katu Porvoossa
Runeberginkatu-niminen televisiosarja
"Runeberginkatu", hip hop -yhtye Fintelligensin kappale yhtyeen vuonna 2010 julkaistulta albumilta Mun tie tai maantie
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Runeberginkatu”, voi hakea sivunnimihaulla, laajalla sivunnimihaulla tai tekstihaulla.
Rossijskaja gazeta

Rossijskaja gazetan tunnus
Rossijskaja gazeta (ven. федеральное государственное бюджетное учреждение "Российская газета", suom. FGBU Venäläinen sanomalehti) on Venäjän federaation perustama ja omistama yhteiskunnallis-poliittinen ja yleisvenäläinen sanomalehti, jonka toimituksellinen linja heijastelee Venäjän hallituksen piirissä vallitsevia mielipiteitä. Venäjän presidentti muokkasi sanomalehden toimituksen kokoonpanoa esimerkiksi 9. joulukuuta 2013 annetulla asetuksella yhdistämällä siihen Rodina-lehden toimituksen.
Uutislehden lisäksi lehdellä on myös Venäjän federaation virallisen lehden asema perustuslain, liittovaltiolakien ja valtiopäivälaitoksen päätösten julkaisemisen määrittelevän lain 4. pykälän perusteella. Suomessa vastaava tehtävä on annettu Viralliselle lehdelle.
Lehteä painetaan 32 paikassa Venäjällä. Sillä on 14 paikallisedustustoa ja 38 toimitusta tai kirjeenvaihtajapaikkaa Venäjällä ja ulkomailla.
Lehti on alkanut ilmestyä 11. marraskuuta 1990, ja sitä painetaan broadsheet-koossa (A2).
Aiheesta muualla

Rossijskaja gazeta (venäjäksi)
Rossijskaja gazetan Suomea koskevat artikkelit (englanniksi)
Esittely (venäjäksi)
Rovaniemi-Koillismaan rovastikunta

| Rovaniemi-Koillismaan rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Oulun hiippakunta
Jäsenmäärä:  61 223 (2021)
– Osuus asukkaista:  73,4 %
Lääninrovasti:  Taina Manninen
Oulun hiippakunta
Infobox OKNimi-testi OK: 
Rovaniemi-Koillismaan rovastikunta on yksi Oulun hiippakunnan seitsemästä rovastikunnasta. Rovastikunta syntyi vuoden 2023 alussa Rovaniemen rovastikunnan ja Koillismaan rovastikunnan yhdistyessä. Uuteen rovastikuntaan kuuluvat Kemijärven, Kuusamon, Posion, Pudasjärven, Ranuan, Rovaniemen, Sallan ja Taivalkosken luterilaiset seurakunnat. Uudistuksen yhteydessä Rovaniemen rovastikuntaan aikaisemmin kuulunut Pelkosenniemi siirtyi Lapin rovastikuntaan.
Rovaniemi-Koillismaan lääninrovasti on Taina Manninen.
SMS Arcona

SMS Arcona voi tarkoittaa seuraavaa:
SMS Arcona, potkurikorvetti
SMS Arcona (1858), Arcona-luokan potkurifregatti
SMS Arcona (1885), Carola-luokan korvetti
SMS Arcona (1902), Gazelle-luokan kevyt risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMS Arcona”, voi hakea sivunnimihaulla, laajalla sivunnimihaulla tai tekstihaulla.
Rottasankari

| Rottasankari |
| --- | --- |

Kirjailija:  Seppo Jokinen
Kieli:  suomi
Genre:  jännitys
Kustantaja:  Crime Time
Julkaistu:  2019
ISBN:  ISBN 978-952-289-520-2
Sarja: Komisario Koskinen
Edeltävä:  Lyödyn laki
Seuraava:  Pisara veressä
Löydä lisää kirjojaKirjallisuuden teemasivulta
Rottasankari on Seppo Jokisen kirjoittama jännitysromaani. Kirja on 24. osa Komisario Koskisesta kertovassa sarjassa.
Aiheesta muualla

Kirjasampo
Alyson Stoner

| Alyson Stoner |
| --- | --- |
 Alyson Stoner vuonna 2015.
Henkilötiedot
Koko nimi:  Alyson Rae Stoner
Syntynyt: 11. elokuuta 1993 (ikä 31) Toledo, Ohio, Yhdysvallat
Ammatti:  näyttelijä, tanssija, laulaja, ääninäyttelijä
Näyttelijä
Aktiivisena:  2002–
Merkittävät roolit:  Sarah Baker (Villi tusina / Villi tusina 2) Max (Zackin ja Codyn viiden tähden elämää) Camille Gage (Step Up / Step Up 3D / Step Up: All In) Caitlyn Gellar (Camp Rock / Camp Rock 2: The Final Jam)
Palkinnot
 2004 * Young Artist Award 
Aiheesta muualla
Viralliset kotisivut
IMDb 
Elonet
AllMovie
Alyson Stoner vuonna 2008.
Alyson Rae Stoner (s. 11. elokuuta 1993 Toledo, Ohio, Yhdysvallat) on yhdysvaltalainen näyttelijä, tanssija, laulaja ja ääninäyttelijä. Hänet tunnetaan parhaiten Sarah Bakerina Villi tusina -elokuvista, Maxina Disney Channelin sarjassa Zackin ja Codyn viiden tähden elämää, Camille Gagena Step Up -elokuvista sekä Caitlyn Gellarina Camp Rock -elokuvista.
Stoner on toiminut taustatanssijana artisteille kuten Missy Elliott, Eminem, Kumbia Kings, Outkast ja Will Smith.
Varhainen elämä

Stoner syntyi Toledossa LuAnne Hodgesille ja Charlie Stonerille vuonna 1993. Stoner kävi MVCDS-päiväkoulussa opiskellen samalla O'Connellin tanssistudiolla ja Margaret O’Brienin mallikoulussa. Vuonna 2000 hän voitti kansainvälisen mallitoimisto IMTA:n Best Model of the Year -palkinnon.
Ura > Näyttelijänä

Joulukuussa 2001 Stoner toimi Michael Alanin kanssa juontajana Disney Channelin Mike's Super Short Show -sarjassa. Stoner onnistui saamaan Sarah Bakerin roolin komediaelokuvissa Villi tusina (2003) ja Villi tusina 2 (2005).
Stoner on näytellyt monissa nuorille sunnatuissa sarjoissa, kuten Zackin ja Codyn viiden tähden elämää, That’s So Raven ja Drake & Josh.
Vuonna 2006 hän esitti nuorta Camillea, päänäyttelijä Tyler Gagen (Channing Tatum) pikkusiskoa elokuvassa Step Up. Myöhemmin hän palaa Camillien rooliin jatko-osissa Step Up 3D ja Step Up: All In.
Stoner toimi Disney Channelin animaatiosarjaassa Finias ja Ferb Isabella Garcia-Shapironin ja Jennin äänenä neljänä tuotantokautena.
Vuonna 2008 hänet kiinnitettiin Caitlyn Gellarin rooliin Disney Channelin Camp Rock -elokuvassa, jota pääosassa oli Demi Lovato. Samana vuonna hän esitti Alice McKinleytä elokuvassa Alice Upside Down.
Vuonna 2010 Stoner palasi Caitlyn rooliin jatko-osassa Camp Rock 2: The Final Jam.
Vuonna 2013 Stoner korvasi Hayden Panettieren Kingdom Hearts: Chain of Memories -pelin Kairin äänenä sekä Kingdom Hearts: 358/2 Days -pelin Xionin äänenä. Stoner toimii Opalin äänenä The Legend of Korra -animaatiosarjassa.
Ura > Tanssijana

Los Angelesissa opittuaan koreografiaa Stoner on toiminut taustatanssijana artisteille, kuten Missy Elliott, Eminem, Juan Gabriel, Kumbia Kings, Outkast ja Will Smith. Vuosina 2003–2006 Stoner oli osa JammXKids-tanssiryhmää.
Stoner opettaa breakdancea Los Angelesin The Millennium Dance Complex -tanssistudiolla.
Ura > Muusikkona

Vuonna 2008 Stoner lauloi kappaleet "Lost and Found" ja "Free Spirit" elokuvan Alice Upside Down soundtrackiltä.
Stoner julkaisi ensimmäisen singlensä nimeltä "Flying Forward" 20. huhtikuuta 2010.
Vuonna 2011 hän julkaisi esikois-EP:n Beat the System.
Diskografia

| --- | --- |
 EP:t 2011: Beat the System  2016: While You Were Sleeping :  Singlet 2010: "Flying Forward"  2010: "Make History"  2013: "Dragon (That's What You Wanted)"  2015: "Pretty Girls"  2016: "Woman"  2016: "Back to Church"  2016: "The Boy is Mine"
Palkinnot

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2004 | Young Artist -palkinto | Best Performance in a Feature Film: Young Actress age 10 or younger | Villi tusina | Ehdokkuus |  |
| 2004 | Young Artist -palkinto | Best Young Ensemble in a Feature Film | Villi tusina | Voitto |  |
| 2006 | Young Artist -palkinto | Best Performance in a Feature Film: Young Ensemble Cast | Villi tusina 2 | Ehdokkuus |  |
| 2007 | Young Artist -palkinto | Best Performance in a Feature Film: Supporting Young Actress | Step Up | Ehdokkuus |  |
| 2007 | Young Artist -palkinto | Best Performance in a TV Series (Comedy or Drama): Guest Starring Young Actress | Zackin ja Codyn viiden tähden elämää | Ehdokkuus |  |
| 2008 | Young Artist -palkinto | Best Performance in a TV Series: Recurring Young Actress | Zackin ja Codyn viiden tähden elämää | Ehdokkuus |  |
Aiheesta muualla

Wikimedia Commonsissa on kuvia tai muita tiedostoja aiheesta .
Alyson Stonerin virallinen sivusto (englanniksi)
Alyson Stoner Internet Movie Databasessa. (englanniksi)
Alyson Stoner Allmoviessa (englanniksi)
Alyson Stoner Instagram.comissa (englanniksi)
SSK

SSK voi tarkoittaa seuraavia:
SSK, Sukuseurojen keskusliitto
SSK, Suomen Säästäjien Kiinteistöt, nyk. Investors House Oyj, suomalainen kiinteistösijoitusyhtiö
SSK-lause (sivu-sivu-kulma), kolmioiden yhtenevyyttä koskeva geometrian lause.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SSK”, voi hakea sivunnimihaulla, laajalla sivunnimihaulla tai tekstihaulla.
Apinoiden planeetan synty

| Apinoiden planeetan synty> Rise of the Planet of the Apes |
| --- | --- |

Ohjaaja:  Rupert Wyatt
Käsikirjoittaja:   Rick Jaffa  Amanda Silver 
Tuottaja:   Peter Chernin  Dylan Clark  Rick Jaffa  Amanda Silver 
Säveltäjä:  Patrick Doyle
Kuvaaja:  Andrew Lesnie
Leikkaaja:   Conrad Buff  Mark Goldblatt 
Pukusuunnittelija:  Renée April
Pääosat:   James Franco  Freida Pinto  John Lithgow  Brian Cox  Tom Felton  Andy Serkis 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Chernin Entertainment 
Levittäjä:  InterCom Netflix Disney+
Kesto:  105 minuuttia
Alkuperäiskieli:  englanti
Budjetti:  93 miljoonaa dollaria
Tuotto:  482 miljoonaa dollaria
Seuraaja:  Apinoiden planeetan vallankumous
Aiheesta muualla
IMDb 
Elonet
AllMovie
Infobox OKNimi-testi OK: 
Apinoiden planeetan synty (engl. Rise of the Planet of the Apes) on vuonna 2011 ensi-iltansa saanut yhdysvaltalainen tieteiselokuva, jonka taustatarinana toimii Pierre Boullen vuoden 1963 romaani Apinoiden planeetta. Elokuvan on ohjannut Rupert Wyatt ja sen pääosia näyttelevät James Franco, Andy Serkis, John Lithgow ja Freida Pinto.
Elokuva ei liity juonellisesti aiempiin Apinoiden planeetta -elokuviin, vaan aloittaa kokonaan uuden juonen. Elokuvan ensi-ilta Yhdysvalloissa oli 5. elokuuta 2011. ja Suomessa 12. elokuuta 2011.
Näyttelijät > Ihmiset

| 0 | 1 | 2 |
| --- | --- | --- |
|  James Franco  | … |  tohtori William ”Will” Rodman   |
|  Freida Pinto  | … |  Caroline Aranha   |
|  John Lithgow  | … |  Charles Rodman   |
|  Brian Cox  | … |  John Landon   |
|  Tom Felton  | … |  Dodge Landon   |
|  David Oyelowo  | … |  Steven Jacobs   |
|  Tyler Labine  | … |  Robert Franklin   |
|  Jamie Harris  | … |  Rodney   |
|  David Hewlett  | … |  Douglas Hunsiker   |
|  Chelah Horsdal  | … |  Irena   |
Näyttelijät > Apinat

| 0 | 1 | 2 |
| --- | --- | --- |
|  Andy Serkis  | … |  Caesar   |
|  Karin Konoval  | … |  Maurice   |
|  Terry Notary  | … |  Rocket   |
|  Richard Ridings  | … |  Buck   |
|  Devyn Dalton  | … |  Cornelia   |
|  Jay Caputo  | … |  Alpha   |
|  Christopher Gordon  | … |  Koba   |
Jatko-osat

Elokuva jatko-osa Apinoiden planeetan vallankumous sai ensi-iltansa vuonna 2014. Kolmas elokuva Sota apinoiden planeetasta sai ensi-iltansa vuonna 2017.
Arabihaukka

| Arabihaukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  pelegrinoides
Kaksiosainen nimi
 Falco pelegrinoides  Temminck, 1829 
Katso myös
   Arabihaukka Wikispeciesissä   Arabihaukka Commonsissa 
Infobox OKNimi-testi OK: 
Arabihaukka (Falco pelegrinoides) on keskikokoinen jalohaukka.
Koko ja ulkonäkö

Linnun pituus on 34–40 cm, siipien kärkiväli 80–100 cm ja paino 330–850 g. Naaras on koirasta kookkaampi. Arabihaukka on kuin pienikokoinen muuttohaukka. Sukupuolet ovat samanvärisiä. Lajista tunnetaan kaksi alalajia.
Esiintyminen

Arabihaukat elävät nimensä mukaisesti alueella, joka suurin piirtein vastaa arabimaiden aluetta. Lännessä sitä tavataan Kanariansaarilta ja Marokosta alkaen laikuittaisesti Egyptiin Niilin laaksoon, Israeliin, Jordaniaan ja paikoin Arabian niemimaalle. Alalaji babylonicus elää Keski-Aasiassa Iranista itään. Arabihaukan läntiset populaatiot ovat enimmäkseen paikkalintuja, itäiset muuttavat talveksi Pakistaniin ja Intian luoteisosiin. Lajin elinympäristön ala on 1–10 miljoonaa neliökilometriä ja maailman populaatio on kooltaan vähintään 5 000–10 000 yksilöä.